b'\n_START_ARTICLE_\nOnut\xc4\x97 Narbutait\xc4\x97\n_START_SECTION_\nBiografija\n_START_PARAGRAPH_\nGim\xc4\x97 muzikolog\xc4\x97s Onos Narbutien\xc4\x97s ir Vytauto Narbuto \xc5\xa1eimoje. 1963\xe2\x80\x931974 m. mok\xc4\x97si Vilniaus M. K. \xc4\x8ciurlionio vid. meno m-kloje. Kompozicijos pradmenis Onut\xc4\x97 Narbutait\xc4\x97 gavo i\xc5\xa1 kompozitoriaus Broniaus Kutavi\xc4\x8diaus, o 1979 metais baig\xc4\x97 Lietuvos valstybin\xc4\x97s konservatorijos (dabar Lietuvos muzikos ir teatro akademija) prof. Juliaus Juzeli\xc5\xabno kompozicijos klas\xc4\x99. 1979-1982 metais d\xc4\x97st\xc4\x97 muzikos teorijos ir istorijos disciplinas Lietuvos valstybin\xc4\x97s konservatorijos Klaip\xc4\x97dos fakultetuose, nuo 1982 m. atsid\xc4\x97jo tik k\xc5\xabrybai ir gyvena Vilniuje.'